آمریکا‌لی ایش اینسانی الون موسک، 10 ایل ایچینده 200 مین دو‌لارلیق بیلت پولونو اؤده‌ینلری مارسا گؤندرمک و بو سیاره‌ده اؤز-اؤزونه کافی اولابیلن یاشاییش ساحه‌سی قورماق ایستدیگینی بیلدیردی.
کوسموس واسطه‌سی و راکت اوره تی‌چیسی اسپیس ایکس و ماشین فیرماسی تئسلا موتورس-ون صاحبی موسک، اینترنت‌دن جان‌لی نشر اولونان مکزیک‌ین گوادالاژارا شهرین‌دکی 67. اولوسلار آراسی کوسموس سفری کونفرانسین‌داکی چیخیشیندا، "گزگن‌لرآراسی داشیما سیستمی پروژه‌سی" حاقیندا معلومات وئردی.
موسک، 10 ایل ایچینده دولت- اؤزل اورتاق‌لاری مارسا اینسان گؤندرمک و 200 مین دو‌لارلیق بیلت پولونو قارشیلایان‌لار اوچون بو سیاره‌ده اؤز-اؤزونه کافی اولابیلن بیر شهر قورماق ایستدیگینی سؤیله‌دی.
صاحبی اولدوغو اسپیس ایکس‌ین BFR  و BFS واسطه‌لری سایه‌سینده اینسان اوغلونون "قیرمیزی سیاره"یه اینه‌بیله‌جگینی ایضاح موسک، بو واسطه‌لرین ساعاتدا 100 مین کیلومتردن چوخ سرعتله ایرلیلیه‌جگینی و واسطه‌نین ایستی‌لیگی‌نین مین 650 سانتیگرات درجه‌نین اوزرینه چیخاجاغینی قید ائتدی.
موسک، کوسموس گمیسینده یانا‌جاق اولا‌راق متان و اوکسیژن ایستیفاده ائدیله‌جگینی دیله گتیردی.
بیر کوسموس واسطه‌سی‌نین 100-200 اینسانی مارسا آپارا‌جاقدی معلوماتینی وئرن موسک، بونون اوچون آلت یاپی ایشلری‌نین تاماملانماق عذره اولدوغونو بیلدیریب.
آمریکا میللی آویاسیا و کوسموس دایره‌سی (ناسا) و هاواچی‌لیق سکتورو مسئو‌ل‌لاری، پروژه‌نین باشاریسی اوچون مالی ساحه‌سین‌دن تکنولوژی پرسپکتیوه قدر اولوسلار آراسی ایش بیرلیگی‌نین اهمیت‌لی اولدوغونو یازیر.
بو آرادا، ان بؤیوک موشتری‌سی ناسا اولان اسپیس ایکس فیرماسینا عایید فالکون 9 راکتی‌نین بو آیین باشیندا فیرلادیلیشی اؤنجه‌سی تست اثناسیندا یانا‌جاق سیستمین‌دکی پارتلاما اوزون‌دن کوسموس سفری تاخیره سالینما‌ مجبوریتینده قالمیشدی.
